CELEX: C2005/281/22
Language: el
Date: 2005-11-12 00:00:00
Title: Υπόθεση C-345/05: Προσφυγή της Επιτροπής των Ευρωπαϊκών Κοινοτήτων κατά της Πορτογαλικής Δημοκρατίας, που ασκήθηκε στις 21 Σεπτεμβρίου 2005

12.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/12
            
         Προσφυγή της Επιτροπής των Ευρωπαϊκών Κοινοτήτων κατά της Πορτογαλικής Δημοκρατίας, που ασκήθηκε στις 21 Σεπτεμβρίου 2005
   (Υπόθεση C-345/05)
   (2005/C 281/22)
   Γλώσσα διαδικασίας: η πορτογαλική
   Η Επιτροπή των Ευρωπαϊκών Κοινοτήτων, εκπροσωπούμενη από τους R. Lyal και M. Afonso, με τόπο επιδόσεων στο Λουξεμβούργο, άσκησε στις 21 Σεπτεμβρίου 2005, ενώπιον του Δικαστηρίου των Ευρωπαϊκών Κοινοτήτων, προσφυγή κατά της Πορτογαλικής Δημοκρατίας.
   Η προσφεύγουσα ζητεί από το Δικαστήριο:
   
               1)
            
            
               να κρίνει ότι η Πορτογαλική Δημοκρατία, διατηρώντας σε ισχύ φορολογικές διατάξεις που εξαρτούν το πλεονέκτημα της φοροαπαλλαγής των υπεραξιών που προκύπτουν από την πώληση ακινήτων που χρησιμοποιούνται για ίδια και μόνιμη κατοικία ενός φορολογουμένου ή προσώπου της οικογενείας του, όπως προβλέπει το άρθρο 10, παράγραφος 5, του Código do Imposto sobre o Rendimento das Pessoas Singulares (φορολογικού κώδικα περί του εισοδήματος των φυσικών προσώπων), από την προϋπόθεση που θέτει το πρώτο εδάφιο της ίδιας παραγράφου, τα αποκτώμενα κέρδη να επανεπενδυθούν για την απόκτηση ακινήτων ευρισκομένων στην πορτογαλική επικράτεια, παρέβη τις υποχρεώσεις που υπέχει από τα άρθρα 18 ΕΚ, 39 ΕΚ, 43 ΕΚ και 56, παράγραφος 1, ΕΚ, καθώς και από τα άρθρα 28, 31 και 40 της Συμφωνίας για τον Ευρωπαϊκό Οικονομικό Χώρο·
            
         
               2)
            
            
               να καταδικάσει την Πορτογαλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η προϋπόθεση που απαιτεί την επανεπένδυση των κερδών που προέρχονται από την πώληση ακινήτου που χρησιμοποιείται για ίδια και μόνιμη κατοικία ενός φορολογουμένου ή προσώπου της οικογενείας του για την απόκτηση άλλου ακινήτου ευρισκομένου στην πορτογαλική επικράτεια συνιστά σαφώς εμπόδιο για την άσκηση των θεμελιωδών ελευθεριών που εγγυάται η Συνθήκη ΕΚ και η Συμφωνία ΕΟΧ.
   Τα στοιχεία που προέβαλε η Πορτογαλική Δημοκρατία για να εξηγήσει και να δικαιολογήσει την προϋπόθεση αυτή δεν μπορούν να γίνουν δεκτά.